ai4bharat/Pralekha huggingface dataset:
मंत्रिमण्डल
कैबिनेट ने प्रधानमंत्री गरीब कल्याण अन्न योजना  की अवधि 6 माह  और बढ़ाने को मंजूरी दी
इस कदम से समाज के गरीब और कमजोर वर्गों के लोग लाभान्वित होंगे
पीएमजीकेएवाई के तहत लगभग 3.4 लाख करोड़ रुपये का वित्तीय परिव्यय और 1,000 एलएमटी से भी अधिक मुफ्त खाद्यान्न उपलब्ध कराया गया
समाज के गरीब और कमजोर वर्गों के प्रति चिंता एवं संवेदनशीलता को ध्यान में रखते हुए प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने प्रधानमंत्री गरीब कल्याण अन्न योजना  की अवधि छह माह और यानी सितंबर 2022  तक बढ़ा दी है।
पीएम-जीकेएवाई का चरण-V मार्च 2022 में समाप्त होने वाला था। उल्लेखनीय है कि पीएम-जीकेएवाई को अप्रैल 2020 से ही दुनिया के सबसे बड़े खाद्य सुरक्षा कार्यक्रम के रूप में लागू किया जाता रहा है।
सरकार ने अब तक लगभग 2.60 लाख करोड़ रुपये खर्च किए हैं एवं अगले 6 महीनों में सितंबर 2022 तक 80,000 करोड़ रुपये और खर्च किए जाएंगे जिससे पीएम-जीकेएवाई के तहत कुल खर्च लगभग 3.40 लाख करोड़ रुपये के आंकड़े को छू जाएगा।
इस योजना के तहत पूरे भारत में लगभग 80 करोड़ लाभार्थियों को कवर किया जाएगा और पहले की तरह ही इस योजना के लिए आवश्यक धनराशि का इंतजाम पूरी तरह से भारत सरकार द्वारा ही किया जाएगा।
भले ही कोविड-19 महामारी का प्रकोप काफी हद तक कम हो गया हो और देश में आर्थिक गतिविधियां निरंतर तेज गति पकड़ रही हों, लेकिन पीएम-जीकेएवाई की अवधि बढ़ाने से यह सुनिश्चित होगा कि आर्थिक रिकवरी के मौजूदा समय में कोई भी गरीब परिवार भूखा सोने पर विवश न हो।
विस्तारित पीएम-जीकेएवाई के अंतर्गत, प्रत्येक लाभार्थी को एनएफएसए के तहत मिल रहे खाद्यान्न के अपने सामान्य कोटे के अलावा प्रति-व्यक्ति प्रति-माह, अतिरिक्त 5 किलो निःशुल्क राशन मिलेगा। इसका मतलब है कि प्रत्येक गरीब परिवार को सामान्य मात्रा से लगभग दोगुना राशन मिलेगा।
उल्लेखनीय है कि सरकार ने पीएम-जीकेएवाई के तहत चरण V तक लगभग 759 एलएमटी खाद्यान्न निःशुल्क आवंटित किया था। इस विस्तार  के तहत, 244 एलएमटी निःशुल्क खाद्यान्न के साथ, पीएम-जीकेएवाई के तहत निःशुल्क खाद्यान्न का कुल आवंटन अब 1,003 एलएमटी हो गया है।
देश भर में लगभग 5 लाख राशन की दुकानों पर लागू ‘एक राष्ट्र, एक राशन कार्ड’  योजना के माध्यम से किसी भी प्रवासी श्रमिक या लाभार्थी द्वारा निःशुल्क राशन का लाभ उठाया जा सकता है। अब तक, इस योजना के तहत हुए 61 करोड़ से अधिक लेन-देन के जरिये लाभार्थियों को उनके घरों से दूर लाभ मिला है।
सदी की सबसे भीषण महामारी के बावजूद, सरकार द्वारा किसानों को अब तक के सबसे अधिक भुगतान के साथ, अनाजों की अब तक की सबसे अधिक सरकारी खरीद के कारण यह संभव हुआ है। कृषि क्षेत्र में इस रिकॉर्ड उत्पादन के लिए भारतीय किसान, यानि 'अन्नदाता'- बधाई के पात्र हैं।
रक्षा मंत्रालय
भारतीय नौसेना के वाइस एडमिरल गुरतेज सिंह पाब्बी पीवीएसएम एवीएसएम वीएसएम को आईआईटी मुंबई की ओर से विशिष्ट एलुमुनस पुरस्कार
भारतीय नौसेना के चीफ ऑफ मेटेरियल, वाइस एडमिरल गुरतेज सिंह पाब्बी, पीवीएसएम एवीएसएम वीएसएम को प्रौद्योगिकी के क्षेत्र में उन्नयन और उद्योग/शिक्षाजगत के बीच सहयोग कायम करने की दिशा में उनकी चहुंमुखी और महत्वपूर्ण योगदान को ध्यान में रखते हुए आईआईटी मुंबई की ओर से आज प्रतिष्ठित एलुमुनस पुरस्कार से सम्मानित किया गया। वे फिलहाल नई दिल्ली स्थित नौसेना मुख्यालय में चीफ ऑफ मेटेरियल के पद पर नियुक्त हैं।
वाइस एडमिरल गुरतेज सिंह पाब्बी ने एनआईटी  कुरूक्षेत्र से वर्ष 1980 में स्नातक किया था और बाद में आईआईटी मुंबई से सिस्टम एंड कंट्रोल में स्नातकोत्तर किया।
वाइस एडमिरल गुरतेज सिंह पाब्बी ने एयर इनडिपेंडेंट प्रोपल्सन, पीएलसी आधारित ऑटोमेशन एवं नियंत्रण और गैस टर्बाइनों के स्वदेशीकरण जैसी अत्याधुनिक नौसेना प्रौद्योगिकी का विकास करने और उन्हें लागू करने पर काफी जोर दिया था। उन्होंने मारपोल कमप्लायंस, डीजल निकास उत्सर्जन नियंत्रण और जैव ईंधन के उपयोग में जैसे नौसेना के हरित अभियान में अग्रणी भूमिका निभाई है।
प्रधानमंत्री कार्यालय
प्रधानमंत्री ने खर्ची पूजा के अवसर पर शुभकामनाएं दी
प्रधानमंत्री श्री नरेन्द्र मोदी ने देशवासियों विशेषकर त्रिपुरा की जनता को खर्ची पूजा प्रारंभ होने के पावन अवसर पर शुभकामनाएं दी है।
प्रधानमंत्री ने कहा, ‘समस्त देशवासियों विशेषकर त्रिपुरा की जनता को खर्ची पूजा प्रारंभ होने के पावन अवसर पर शुभकामनाएं। चतुर्दश देवता सभी को खुशहाली, अच्छी सेहत और समृद्धि प्रदान करें।’
गृह मंत्रालय
केंद्रीय सशस्त्र पुलिस बल के जवानों के लिए निलंबित नहीं की गई हैं एयर कुरियर सेवाएं
केंद्रीय सशस्त्र पुलिस बल के जवानों के लिए एयर कुरियर सेवाएं निलंबित नहीं की गई हैं। ये सेवाएं जुलाई, 2010 से ही अब तक निरंतर जारी हैं। एयर इंडिया के निजीकरण के परिणामस्वरूप सीमा सुरक्षा बल द्वारा संबंधित निविदाओं को अंतिम रूप देने में थोड़ी देरी हुई। गृह मंत्रालय  एयर इंडिया द्वारा इन सेवाओं को जारी रखने के लिए अपनी मंजूरी पहले ही दे चुका है। संबंधित निविदा को भी अंतिम रूप दे दिया गया है और इस बारे में आदेश जारी किए जा रहे हैं।
हवाई यात्रा के मद में बकाया राशि का भुगतान भी नियमानुसार कर दिया जाएगा।
.
संस्कृति मंत्रालय
श्रीमती मीनाक्षी लेखी ने ललित कला अकादमी में सप्ताह भर चलने वाली प्रदर्शनी 'भारतमाता एवं भारत के नायक' का उद्घाटन किया
'आजादी का अमृत महोत्सव' की प्रमुख पहल के तहत केंद्रीय संस्कृति राज्य मंत्री श्रीमती मीनाक्षी लेखी ने 18 नवंबर 2021 को ललित कला अकादमी  में एक सप्ताह तक चलने वाली प्रदर्शनी का आज उद्घाटन किया। ललित कला अकादमी ने कमल आर्ट गैलरी के सहयोग से 'भारतमाता एवं भारत के नायक' नामक प्रदर्शनी का आयोजन किया है। जाने-माने कलाकार श्री पवन वर्मा "शाहीन" द्वारा बनाये गए चित्रों को इस प्रदर्शनी में दर्शाया गया है।
प्रदर्शनी का उद्घाटन ललित कला अकादमी के प्रोटेम चेयरमैन डॉ उत्तम पचर्ने और कमल आर्ट गैलरी के संस्थापक एवं प्रबंध निदेशक श्री कमल चिब की उपस्थिति में किया गया।
प्रदर्शनी में रवींद्रनाथ टैगोर, सरदार वल्लभभाई पटेल, एपीजे अब्दुल कलाम और प्रधानमंत्री श्री नरेन्द्र मोदी जैसी प्रमुख हस्तियों के चित्र दर्शाए गए हैं।
यह प्रदर्शनी आम लोगों के लिए 18 से 24 नवंबर 2021 तक सुबह 11 बजे से लेकर शाम 7 बजे तक खुली रहेगी।
रक्षा मंत्रालय
रक्षा सहयोग को बढ़ावा देने के लिए बेंगलुरु में वायु सेना प्रमुखों  का कॉन्क्लेव
भारतीय वायु सेना, 3 और 4 फरवरी को येलहंका वायु सेना स्टेशन में वायुसेना प्रमुखों  के कॉन्क्लेव की मेजबानी करेगी।
यह कॉन्क्लेव अपने आप में अनूठा होगा जहां पर विभिन्न देशों के वायु सेना प्रमुख एयरोस्पेस शक्ति रणनीति और तकनीकी विकास से संबंधित वर्तमान मुद्दों पर मंथन करेंगें और अपने विचार रखेंगे।
कोविड-19 की स्थिति को ध्यान में रखते हुए, इस कॉन्क्लेव को हाइब्रिड रूप में मनाने और डिजिटल मीडिया का व्यापक उपयोग करने की योजना बनाई गई है। कॉन्क्लेव का उद्घाटन रक्षा मंत्री, श्री राजनाथ सिंह द्वारा 03 फरवरी 2021 को येलहंका वायु सेना स्टेशन में किया जाएगा। इसमें लगभग 75 देशों के शामिल होने की उम्मीद है।
दुनिया में शांति और सद्भाव को बनाए रखने के लिए राष्ट्रों को एक साथ आने की बढ़ती हुई आवश्यकता के साथ, वायु सेना प्रमुख कॉन्क्लेव एक दूसरे के सर्वोत्तम प्रथाओं के संदर्भ में जानने का अवसर प्रदान करने के अलावा सैन्य उड्डयन, अंतरिक्ष परिचालन और एयरोस्पेस रणनीति से संबंधित मुद्दों पर चर्चा करने के लिए बहुत ही आवश्यक मंच प्रदान करेगा।
यह कॉन्क्लेव अन्य देशों के साथ भारत के रक्षा सहयोग में कूटनीतिक साधन के रूप में काम करने का भी एक आदर्श उदाहरण साबित होगा, जो कि वैश्विक स्तर पर मित्रता, आपसी विश्वास और क्षमताओं का निर्माण करने का अवसर प्रदान करेगा। सीएएस कॉन्क्लेव का फोकस क्षेत्र, रक्षा सहयोग में पारदर्शिता को बढ़ावा देना और सैन्य उड्डयन में साझा हितों के क्षेत्रों का निर्माण करना होगा।
एमजी/एएम/एके-
(Visitor Counter : 208
पूर्वोत्तर क्षेत्र विकास मंत्रालय
पूर्वोत्तर क्षेत्र सामुदायिक संसाधन प्रबंधन परियोजना के तहत प्रधानमंत्री स्वच्छ भारत अभियान के भाग के रूप में सड़क के किनारे मिलने वाली मूलभूत सुविधाओं का निर्माण
पूर्वोत्तर क्षेत्र सामुदायिक संसाधन प्रबंधन सोसायटी , पूर्वोत्तर परिषद  और भारत सरकार के पूर्वोत्तर क्षेत्र विकास मंत्रालय  के संरक्षण में एक पंजीकृत संस्था है।
एनईआरसीएमएस ने एनईआरसीओआरएमपी परियोजना के तहत आने वाले स्वीकृत पर्यटन सर्किट पर प्रधानमंत्री स्वच्छ भारत अभियान के भाग के रूप में सड़क के किनारे सुलभ सुविधाओं के निर्माण का कार्य शुरू किया है। इनमें असम का डिमा हसाओ, मेघालय के पश्चिम खासी हिल्स, दक्षिण-पश्चिम खासी हिल्स, उत्तरी गारो हिल्स, पश्चिम गारो हिल्स और दक्षिण पश्चिम गारो हिल्स जिले, मणिपुर में चुराचांदपुर तथा अरुणाचल प्रदेश में तिरप जिला शामिल हैं। परियोजना की अनुमानित लागत 12.20 करोड़ रुपये है।
इस परियोजना का उद्देश्य ग्रामीण क्षेत्रों में व्यक्तिगत सफाई और प्रभावी स्वच्छता बनाए रखना तथा पर्यटन को बढ़ावा देना है। इससे असम में हसाओ के ग्रामीण क्षेत्रों में, मेघालय के दक्षिण-पश्चिम खासी हिल्स, पश्चिम खासी हिल्स, उत्तरी गारो हिल्स, पश्चिम गारो हिल्स और दक्षिण गारो हिल्स जिले, मणिपुर में चुराचांदपुर तथा अरुणाचल प्रदेश में तिरप में प्रत्यक्ष एवं अप्रत्यक्ष रोजगार के अवसर पैदा होंगे।
4 राज्यों और 8 जिलों को कवर करते हुए कुल 30 इकाइयों  का निर्माण कार्य किया गया है। इन क्षेत्रों की प्रमुख समस्या और चुनौतियों में से एक ग्रामीण एवं शहरी दोनों तरह क्षेत्रों में रहने वाले लोगों के स्वास्थ्य तथा स्वच्छता को बेहतर बनाए रखना है।
असम के डिमा हसाओ, मेघालय के पश्चिम खासी हिल्स, दक्षिण-पश्चिम खासी हिल्स, उत्तरी गारो हिल्स, पश्चिम गारो हिल्स और दक्षिण पश्चिम गारो हिल्स जिले, मणिपुर में चुराचांदपुर तथा अरुणाचल प्रदेश के तिरपिन में कई खूबसूरत पर्यटन स्थल हैं, जिन्हें स्वीकृत पर्यटक सर्किट के रूप में पहचाना गया है लेकिन सड़क के किनारे मिलने वाली मूलभूत सुविधाओं की कमी के कारण ये जिले पर्यटन उद्योगों को आकर्षित करने में विफल रहे हैं।
पर्यटन के माध्यम से उचित स्वच्छता और प्रत्यक्ष एवं अप्रत्यक्ष रोजगार के अवसरों के महत्व को ध्यान में रखते हुए इस परियोजना के तहत सड़क किनारे की सुलभ सुविधाओं का निर्माण किया गया है। परियोजना के अंतर्गत इन सुविधाओं को इस तरह से तैयार किया गया है कि लोगों को लंबी यात्रा के दौरान आराम करने, खाने, पीने और कुछ समय बिताने के लिए अच्छी जगह मिल सके और साथ ही इन इलाकों में पर्यटन क्षेत्र को बढ़ावा मिले तथा प्रत्यक्ष एवं अप्रत्यक्ष रोजगार के अवसर पैदा हों। यात्रा के दौरान स्थानीय लोगों, यात्रियों, पर्यटकों, ट्रक चालकों और विशेष रूप से महिलाओं के लिए ये सुविधाएं बहुत ही महत्वपूर्ण हैं।
रेल मंत्रालय
भारतीय रेलवे ने पंजाब के ऐतिहासिक डेरा बाबा नानक स्टेशन पर रेलवायर वाई-फाई लाने के साथ-साथ "करतारपुर कॉरिडोर" परियोजना के लिए आईसीपी कनेक्टिविटी भी उपलब्ध करायी
भारतीय रेलवे के आदेशानुसार, रेलवे के मिनीरत्न सार्वजनिक क्षेत्र उपक्रम रेलटेल ने पंजाब के ऐतिहासिक डेरा बाबा नानक रेलवे स्टेशन पर रेलवायर वाई-फाई की सुविधा उपलब्ध करायी है। इससे तीर्थयात्री को एक त्वरित वाई-फाई सेवा का उपयोग कर सकेंगे। प्रधानमंत्री श्री नरेंद्र मोदी ने "करतारपुर कॉरिडोर" परियोजना का 09 नवंबर 2019 को उद्घाटन किया है। इसके अधिक से अधिक लोगों को आवागमन में स्टेशन का उपयोग करने में मदद मिलेगी। इस स्टेशन पर मुफ्त वाई-फाई सुविधा यात्रियों के लिए वरदान साबित हो रही है। इस मुफ्त रेलवायर वाई-फाई का कोई भी यात्री रेलवे स्टेशन परिसर के अंदर उपयोग कर सकता है बशर्ते कि केवाईसी की जानकारी के लिए उसके स्मार्टफोन में कार्यरत कनेक्शन हो। सुल्तानपुर लोधी स्टेशन पर भी वाई-फाई की सुविधा उपलब्ध करायी गई है। इस स्टेशन पर डेरा बाबा नानक के दर्शन के लिए तीर्थयात्रियों की भारी भीड़ है।
डिजिटल समावेश के लिए रेलवे स्टेशन को प्लेटफॉर्म में बदलने के मिशन के रूप में रेलटेल ने देश के 5300 से अधिक रेलवे स्टेशनों पर मुफ्त वाई-फाई की सुविधा उपलब्ध करायी है। जल्दी ही सभी व्यवहार्य रेलवे स्टेशनों  में मुफ्त वाई-फाई सुविधा उपलब्ध करायी जाएगी। यात्रियों को वाई-फाई की सुविधा रेलटेल की खुदरा ब्रॉडबैंड पहल रेलवायर के तहत उपलब्ध करायी जा रही है। वाई-फाई का उपयोग करने के लिए उपयोगकर्ता को स्मार्टफोन के वाई-फाई मोड पर स्विच ऑन करके रेलवायर वाई-फाई नेटवर्क का चयन करना होगा। उपयोगकर्ता को इस होमपेज पर अपना मोबाइल नंबर दर्ज करना होगा। उपयोगकर्ता को संदेश बॉक्स में एसएमएस के रूप में वन-टाइम पासवर्ड  मिलेगा जो रेलवायर के होम पेज में दर्ज किया जाना है। ओटीपी दर्ज करने के बाद उपयोगकर्ता हाई स्पीड इंटरनेट का उपयोग तथा इंटरनेट ब्राउज़िंग शुरूआत कर सकता है।
रेलटेल को गुरदासपुर में डेरा बाबा नानक स्टेशन पर एकीकृत चेक पोस्ट  में 8 एमबीपीएस बीडब्ल्यू उपलब्ध कराने का दायित्व एनआईसी को सौंपा गया है। भारत सरकार की प्रतिष्ठित "करतारपुर कॉरिडोर" परियोजना के तहत ऐसा किया गया है। इस कनेक्टिविटी से इमीग्रेशन चेक पोस्ट  और विदेशियों के पंजीकरण कार्यालयों  पर यात्री की पहचान के सत्यापन में आईसीपी समर्थ होगी।
इस लीज्ड लाइन कनेक्टिविटी कार्य को 15 दिन के रिकार्ड समय के भीतर पूरा किया गया है। इसमें अमृतसर से डेरा बाबा नानक के बीच 45 किलोमीटर लम्बी बैकबोन/ एकीकरण में रेडियो कनेक्टिविटी तथा डेरा बाबा नानक स्टेशन से 5 किलोमीटर की अंतिम छोर तक भूमिगत ओएफसी कनेक्टिविटी शामिल है। रेलटेल के लिए यह बहुत ही चुनौतीपूर्ण परियोजना थी क्योंकि इसे पूरा करने के लिए बहुत कम समय दिया गया था। इसके अलावा खराब मौसम के कारण कई दिनों तक काम में बाधा भी आई। रेलटेल को 49 किलोमीटर की दूरी तक डेरा बाबा नानक स्टेशन में निर्बाध कनेक्टिविटी प्रदान करने के लिए 30-मीटर ऊंचे दो टावरों को भी खड़ा करना पड़ा। इसके लिए पंजाब की अंतर्राष्ट्रीय सीमा के पास तेजी से सबसे दूरदराज के बिंदु पर कनेक्टिविटी के लिए रिपीटर उपलब्ध कराया जाना था।
रक्षा मंत्रालय
ऑपरेशन समुद्र सेतु II के लिए सात भारतीय नौसेना जहाज तैनात किए गए
कोविड-19 के खिलाफ देश की लड़ाई के समर्थन में तथा ऑपरेशन समुद्र सेतु II के हिस्से के रूप में सात भारतीय नौसेना जहाजों अर्थात् कोलकाता, कोच्चि, तलवार, टाबर, त्रिकंड, जलश्व तथा ऐरावत को विभिन्न देशों से लिक्विड मेडिकल ऑॅक्सीजन-फिल्ड क्रायोजेनिक कंटेनर्स और संबंधित मेडिकल इक्विपमेंट को पोत लदान के लिए तैनात किया गया है।
आईएनएस कोलकाता तथा आईएनएस तलवार, जो फारस की खाड़ी में मिशन के लिए तैनात थे, जहाजों की पहली खेप थे जिन्हें तत्काल इस दायित्व के लिए डायवर्ट किया गया और उन्होंने 30 अप्रैल, 2021 को बहरीन के मनामा बंदरगाह में प्रवेश किया।
40 एमटी लिक्विड मेडिकल ऑक्सीजन के साथ चला आईएनएस तलवार अपने देश की तरफ लौट रहा है।
आईएनएस कोलकाता मेडिकल आपूर्तियां लाने के लिए कतर के दोहा की ओर बढ़ा है और इसके बाद वह जहाज पर लिक्विड ऑक्सीजन टैंक चढ़ाने के लिए कुवैत जाएगा।
इसी प्रकार, पूर्वी समुद्र तट पर, आईएनएस ऐरावत को भी इस दायित्व के लिए डायवर्ट कर दिया गया है जबकि आईएनएस जलश्व, वह एलपीडी जिसने पिछले वर्ष समुद्र सेतु के दौरान प्रमुख भूमिका निभाई थी, को रखरखाव की स्थिति से बाहर निकाल कर तैयार किया गया और इस कार्य को आगे बढ़ाने के लिए रवाना किया गया।
आईएनएस ऐरावत का लिक्विड ऑक्सीजन टैंक चढ़ाने के लिए सिंगापुर में प्रवेश करने का कार्यक्रम है और आईएनएस जलश्व अल्प सूचना पर मेडिकल स्टोर्स लाने में सहायता के लिए इस क्षेत्र में खड़ा है।
जहाजों की दूसरी खेप जिसमें कोच्चि, टाबर, त्रिकंड शामिल हैं और जो अरब सागर में मिशन की तैनाती में थी, को भी राष्ट्रीय प्रयासों में शामिल करने के लिए मोड़ दिया गया है।
दक्षिणी नौसेना कमान से लैंडिंग शिप टैंक आईएनएस शार्दुल को 48 घंटों के भीतर अभियान में शामिल करने के लिए तैयार किया जा रहा है।
आवश्यकता पड़ने पर कोविड-19 के खिलाफ देश की लड़ाई में सहायता करने के लिए और अधिक जहाजों की तैनाती करने की भी भारतीय नौसेना के पास क्षमता है।
उल्लेखनीय है कि ऑॅपरेशन समुद्र सेतु पिछले वर्ष नौसेना द्वारा आरंभ किया गया था और कोविड-19 के प्रकोप के बीच पड़ोसी देशों में फंसे लगभग 4000 भारतीय नागरिकों को सफलतापूर्वक भारत वापस लाया गया था।
विज्ञान एवं प्रौद्योगिकी मंत्रालय
तरल क्रिस्टल को सीमित करने के लिए नए प्रोटोकॉल के आधार पर कम ऊर्जा का उपयोग करने वाली स्विचेबल स्मार्ट विंडो को विकसित किया गया
तरल क्रिस्टल को सीमित करने के लिए नए प्रोटोकॉल के आधार पर कम ऊर्जा का उपयोग करने वाली स्विचेबल स्मार्ट विंडो को विकसित किया गया, जो पॉलिमर के पदानुक्रमित दोहरे नेटवर्क नामक वास्तुकला में तरल क्रिस्टल को सीमित करने करते हुए उच्च संप्रेषण के बीच काम करने वाली कम ऊर्जा खपत वाली ऑन-डिमांड स्विचेबल स्मार्ट विंडो के लिए अगली पीढ़ी का समाधान प्रस्तुत कर सकती है।
इंटरपेनिट्रेटिंग पॉलिमर नेटवर्क एक सॉफ्ट मैटर सिस्टम है, जो इंजीनियरिंग और बायोमेडिकल अनुप्रयोगों में नए समाधान प्रदान करने के लिए यांत्रिक, ऑप्टिकल और विद्युत गुणों जैसे विभिन्न कार्यक्षमताओं को अभिनव रूप प्रदान करता है। इन आर्किटेक्चर का एक विशिष्ट वर्ग, जिसे पदानुक्रमित डबल नेटवर्क कहा जाता है, थर्मल, इलेक्ट्रिकल और ऑप्टिकल गुणों को महसूस करने के लिए कठोर और नरम नेटवर्क का सहक्रियात्मक रूप से संयोजन करता है और इसपर वर्तमान समय में बहुत ज्यादा ध्यान दिया जा रहा है।
सेंटर फॉर नैनो एंड सॉफ्ट मैटर साइंस, बेंगलुरु में डॉ. डीएस शंकर राव, डॉ. एस. कृष्ण प्रसाद और डॉ. वर्षिनी जी.वी. की शोध टीम ने डबल नेटवर्क प्रस्तुत करके इस क्षेत्र में एक नया आयाम जोड़ा है, जिसमें तरल क्रिस्टल को लागू किया गया है। इन नेटवर्कों को दो अलग-अलग और स्वतंत्र रूप से नियंत्रित और ऑन-डिमांड उद्दीपकों- प्रकाश और तापमान- द्वारा महसूस किया जाता है, जबकि एक पूर्व अभिविन्यास स्वयं एकत्रित बहुलक नेटवर्क बनाता है, तापमान द्वारा संचालित दूसरे सक्रिय घटक का ऑर्गेनोगेलेशन  दूसरा नेटवर्क प्रदान करता है, जो प्रभावी रूप से पहले वाले को अपने अंतर्गत शामिल कर लेता है। समग्र परिणाम में एक ठीक प्रकार से नियंत्रित छिद्रपूर्ण पदानुक्रमित नेटवर्क प्राप्त होता है जो तरल क्रिस्टल को सीमित करता है, जबकि इसे अपनी दिशा-निर्भर अवस्थाओं के बीच विद्युत रूप से स्विच करता है और बहुलक और जेल जैसी बनाई गई आभासी सतहों के माध्यम से गतिशीलता को नियंत्रित करने की अनुमति प्रदान करता है।
चित्र 1: इलेक्ट्रॉन माइक्रोस्कोप के माध्यम से चित्रित नेटवर्क के दायरे और सिस्टम की आकृति विज्ञान का योजनाबद्ध चित्रण
थर्मोडायनामिक विशेषताओं के संदर्भ में दिलचस्प भौतिकी का प्रदर्शन करते हुए, ये पदानुक्रमित भौतिक नेटवर्क कम ऊर्जा खपत वाली गोपनीय विंडो के लिए अगली पीढ़ी के समाधान को साकार करने में भी सहायता प्रदान करते हैं जो उच्च और निम्न धुंध अवस्थाओं के बीच ऑन-डिमांड स्विचेबल हैं, जिसमें लिथोग्राफी की वर्तमान तकनीकों से प्राप्त अत्यधिक स्थानिक रिज़ॉल्यूशन है।
यह शोध जर्नल ऑफ मैटेरियल केमिस्ट्री सी, 11, 7682-7696  में प्रकाशित हुआ है। डीओआई: 10.1039/d3tc00991b
अधिक जानकारी के लिए, डॉ डी एस शंकर राव  से संपर्क किया जा सकता है।
चित्र 2: वोल्टेज ऑन और ऑफ अवस्थाओं में पदानुक्रमित नेटवर्क का उपयोग करके निर्मित स्मार्ट विंडो डिवाइस
एमजी/एमएस/आरपी/एके/एसएस
(Visitor Counter : 232
स्वास्थ्य एवं परिवार कल्याण मंत्रालय
दैनिक रिकवरी लगातार छठे दिन दैनिक नए मामलों से अधिक
लगातार तीसरे दिन दैनिक नए मामलों की संख्या 3 लाख से कम
पिछले 24 घंटों के दौरान 20 लाख से अधिक जांचें की गईं जो एक विश्व रिकॉर्ड है
दैनिक पोजिटिविटी दर गिरकर 13.31 प्रतिशत पर आई
अभी तक 18-44 आयु समूह के 64 लाख से अधिक लाभार्थियों को टीके लगाये गए
भारत की दैनिक रिकवरी की संख्या लगातार छठे दिन दैनिक नए मामलों से अधिक रही है। पिछले 24 घंटों के दौरान 3,89,851 रिकवरी दर्ज की गई है।
भारत की कुल रिकवरी की संख्या आज 2,19,86,363 तक पहुंच गई है। राष्ट्रीय रिकवरी दर और अधिक बढ़कर 86.23 प्रतिशत तक पहुंच गई है।
नई रिकवरी के 74.94 प्रतिशत में दस राज्यों की भागीदारी है।
सकारात्मक रुझान जारी रखते हुए, भारत ने लगातार तीसरे दिन दैनिक नए मामलों की संख्या 3 लाख से कम दर्ज कराई है।
पिछले 24 घंटों के दौरान 2,67,334 दैनिक नए मामले दर्ज कराये गए।
पिछले 24 घंटों के दौरान, दस राज्यों ने नए मामलों के 74.46 प्रतिशत मामले दर्ज कराये। तमिलनाडु ने 33,059 के साथ सर्वोच्च नए दैनिक मामले दर्ज कराये जबकि 31,337 नए मामलों के साथ केरल दूसरे स्थान पर रहा।
दूसरे मोर्चे पर, भारत के कुल सक्रिय मामले गिरकर आज 32,26,719 पर आ गए।
पिछले 24 घंटों के दौरान, 1,27,046 मामलों की शुद्ध गिरावट देखी गई।
अब यह देश के कुल सक्रिय मामलों का 12.66 प्रतिशत है।
देश के कुल सक्रिय मामलों के 69.02 प्रतिशत में 8 राज्यों की भागीदारी है।
नीचे का ग्राफ पिछले एक महीने के दौरान सक्रिय मामलों की ट्रैजेक्टरी प्रदर्शित करता है
पिछले 24 घंटों के दौरान 20 लाख से अधिक जांचें की गईं , जबकि दैनिक पोजिटिविटी दर गिरकर 13.31 प्रतिशत पर आ गई है।
पिछले 24 घंटों के दौरान देश में 20.08 लाख जांचें की गईं जो एक विश्व रिकॉर्ड भी है।
अभी तक देश में 32 करोड़ से अधिक जांचें की जा चुकी हैं।
नीचे का ग्राफ भारत में किए गए जांचों की बढ़ती ट्रैजेक्टरी प्रदर्शित करता है। कुल पोजिटिविटी दर अब 7.96 प्रतिशत रह गई है।
राष्ट्रव्यापी टीकाकरण अभियान के तीसरे चरण के तहत देश में लगाए गए कोविड-19 टीकों की कुल संख्या आज 18.58 करोड़ तक पहुंच गई है।
आज सुबह 7 बजे की अनंतिम रिपोर्ट के अनुसार, 27,10,934 सत्रों के जरिये कुल मिला कर 18,58,09,302 टीके लगाये जा चुके हैं। इनमें 96,73,684 एचसीडब्ल्यू शामिल हैं जिन्होंने पहली खुराक ली है जबकि 66,59,125 एचसीडब्ल्यू ने दूसरी खुराक प्राप्त की है, 1,45,69,669 एफएल्डब्ल्यू  82,36,515 एफएल्डब्ल्यू  18-44 आयु समूह 64,77,443 लाभार्थियों ने पहली खुराक, 45 से 60 वर्ष की आयु के बीच के 5,80,46,339 लाभार्थियों ने पहली खुराक तथा 93,51,036 लाभार्थियों ने दूसरी खुराक प्राप्त की है। 60 वर्ष से अधिक आयु के 5,48,16,767 लाभार्थियों ने पहली खुराक तथा 1,79,78,724 लाभार्थियों ने दूसरी खुराक प्राप्त की है।
टेबल
|
|
एचसीडब्ल्यू
|
|
पहली खुराक
|
|
96,73,684
|
|
दूसरी खुराक
|
|
66,59,125
|
|
एफएल्डब्ल्यू
|
|
पहली खुराक
|
|
1,45,69,669
|
|
दूसरी खुराक
|
|
82,36,515
|
|
18-45 आयु समूह
|
|
पहली खुराक
|
|
64,77,443
|
|
45 से 60 वर्ष के बीच का आयु समूह
|
|
पहली खुराक
|
|
5,80,46,339
|
|
दूसरी खुराक
|
|
93,51,036
|
|
60 वर्ष से अधिक
|
|
पहली खुराक
|
|
5,48,16,767
|
|
दूसरी खुराक
|
|
1,79,78,724
|
|
कुल
|
|
|
|
18,58,09,302
राष्ट्रपति सचिवालय
राष्ट्रपति ने वैशाखी, विशु, रोंगाली बिहू, नब वर्ष, वैशाखड़ी और पुतान्दु पिरापु की पूर्व संध्या पर बधाई और शुभकामनाएं दीं
राष्ट्रपति श्रीमती द्रौपदी मुर्मु ने 14 और 15 अप्रैल, 2023 को मनाए जा रहे वैशाखी, विशु, रोंगाली बिहू, नब वर्ष, वैशाखड़ी और पुतान्दु पिरापु की पूर्व संध्या पर अपने संदेश में कहा :
“वैशाखी, विशु, रोंगाली बिहू, नब वर्ष, वैशाखड़ी और पुतान्दु पिरापु के शुभ अवसर पर, मैं देश और विदेश में रहने वाले सभी भारतीयों को हार्दिक बधाई और शुभकामनाएं देती हूं।“
हमारे देश के अलग अलग भागों में मनाए जाने वाले ये कृषि पर्व भारत की समृद्ध सांस्कृतिक विरासत और विविधता की झलक प्रस्तुत करते हैं। ये पर्व सुख, समृद्धि और प्रगति का वह उत्सव हैं जो हमारे अन्नदाता किसानों के कठिन परिश्रम के बाद आते हैं। ये पर्व उनकी कड़ी मेहनत का सम्मान करने का अवसर भी है।
मेरी कामना है कि ये हर्षोल्लास के उत्सव हमें अपने राष्ट्र की प्रगति में योगदान देने और अपने साथी नागरिकों के बीच भाईचारे की भावना मजबूत करने के लिए प्रेरित करें।
राष्ट्रपति का संदेश हिंदी में देखने के लिए यहां क्लिक करें।
प्रधानमंत्री कार्यालय
प्रधानमंत्री ने गंगोत्री में भारत के 2,00,000वें 5जी स्थल के सक्रिय होने और चार धाम फाइबर कनेक्टिविटी परियोजना के लोकार्पण की प्रशंसा की
प्रधानमंत्री श्री नरेन्द्र मोदी ने गंगोत्री में भारत के 2,00,000वें 5जी स्थल के सक्रिय होने और चार धाम फाइबर कनेक्टिविटी परियोजना के लोकार्पण की प्रशंसा की है।
केंद्रीय मंत्री श्री अश्विनी वैष्णव के एक ट्वीट के जवाब में प्रधानमंत्री ने ट्वीट किया हैः
“कनेक्टिविटी और पर्यटन के लिये अच्छी खबर।”
श्रम और रोजगार मंत्रालय
ईएसआईसी पीजीआईएमएसआर कॉलेज एंड हॉस्पिटल में आईवीएफ एवं फर्टिलिटी केंद्र का उद्घाटन
ईएसआईसी पीजीआईएमएसआर कॉलेज एंड हॉस्पिटल, बसईदारापुर, नई दिल्ली में आज ईएसआईसी के महानिदेशक श्री राज कुमार ने इन-विट्रो फर्टिलाइजेशन  एवं फर्टिलिटी केंद्र का उद्घाटन किया।
आईवीएफ प्रक्रियाओं की एक जटिल श्रृंखला है जिसका उपयोग प्रजनन में मदद करने या आनुवांशिक समस्याओं की रोकथाम करने तथा शिशु के गर्भाधान में सहायता के लिए किया जाता है। श्रम और रोजगार मंत्रालय के तत्वावधान में ईएसआईसी पीजीआईएमएसआर, बसईदारापुर, नई दिल्ली-एनसीआर क्षेत्र में अपने लाभार्थियों को आईवीएफ सेवाएं प्रदान करने वाला पहला संस्थान है। केंद्र आईसीएमआर दिशानिर्देशों का कड़ाई से पालन करता है और बीमित व्यक्तियों  को अच्छा उपचार और मूल्य आधारित सेवाएं प्रदान करेगा।
श्री राज कुमार ने बताया कि ईएसआईसी ने ईएसआई के लाभार्थियों के साथ-साथ देश में कवरेज के विस्तार के लिए बेहतर सामाजिक सुरक्षा लाभ और चिकित्सा सेवाएं प्रदान करने के लिए विभिन्न व्यवस्थित सुधारों की शुरुआत की है।
इस अवसर पर उपस्थित गणमान्य व्यक्तियों में डॉ. आर.के. कटारिया, चिकित्सा आयुक्त, डॉ. पी.एल. चौधरी, चिकित्सा आयुक्त, डॉ. सुभजीत डे, डीन, ईएसआईसी पीजीआईएमएसआर कॉलेज एंड हॉस्पिटल, बसईदारापुर, डॉ. दीपक कुमार शर्मा, चिकित्सा अधीक्षक, डॉ. संगीता गुप्ता, विभागाध्यक्ष  और डॉ. लीना वधवा, प्रभारी शामिल थे।
भारत में ईएसआई
कर्मचारी राज्य बीमा निगम एक अग्रणी सामाजिक सुरक्षा संगठन है, जो कार्य के दौरान चोट, बीमारी, मृत्यु आदि की आवश्यकता के समय उचित चिकित्सा देखभाल और नकदी लाभ की समग्र सामाजिक सुरक्षा लाभ प्रदान करता है। ईएसआई अधिनियम परिसर / क्षेत्रों पर लागू होता है जहां 10 या अधिक व्यक्ति कार्यरत हैं। ईएसआई अधिनियम के तहत महीने में 2,1,000 / -रुपये तक का वेतन पाने वाले कर्मचारी स्वास्थ्य बीमा कवर और अन्य लाभों के हकदार हैं। यह अधिनियम अब देश भर में 12.11 लाख से अधिक कारखानों और प्रतिष्ठानों पर लागू होता है, जिससे श्रमिकों की लगभग 3.50 करोड़ पारिवारिक इकाइयां लाभान्वित होती हैं। अब तक, ईएसआई योजना की कुल लाभार्थी आबादी 13.56 करोड़ से अधिक है। ईएसआई कॉर्पोरेशन ने 1952 में अपनी स्थापना के बाद से अब तक 155 अस्पताल, 1500/148 डिस्पेंसरी / आईएसएम यूनिट, 815 शाखाएं/वेतन कार्यालय और 63 क्षेत्रीय और उप-क्षेत्रीय कार्यालय स्थापित किए हैं।
कृषि एवं किसान कल्याण मंत्रालय
धान की बुआई का रकबा 398.08 लाख हेक्टेयर रहा
श्री अन्न/मोटे अनाज की बुआई 181.06 लाख हेक्टेयर में की गई
गन्ने की बुआई 59.91 लाख हेक्टेयर क्षेत्र में की गई
खरीफ फसल की बुआई का रकबा 1077.82 लाख हेक्टेयर से अधिक हुआ
कृषि एवं किसान कल्याण विभाग ने 1 सितंबर 2023 तक खरीफ फसलों के तहत रकबे की जानकारी दी है।
क्षेत्रफल: लाख हेक्टेयर में
|
|
क्रम संख्या
|
|
फसल
|
|
बुआई का क्षेत्र
|
|
2023
|
|
2022
|
|
1
|
|
धान
|
|
398.08
|
|
383.79
|
|
2
|
|
दालें
|
|
119.09
|
|
130.13
|
|
a
|
|
अरहर
|
|
42.66
|
|
45.27
|
|
b
|
|
उड़द
|
|
31.68
|
|
36.65
|
|
c
|
|
मूंग
|
|
30.98
|
|
33.57
|
|
d
|
|
कुल्थी
|
|
0.29
|
|
0.26
|
|
e
|
|
अन्य दालें
|
|
13.48
|
|
14.39
|
|
3
|
|
श्री अन्न एवं मोटे अनाज
|
|
181.06
|
|
179.13
|
|
a
|
|
ज्वार
|
|
14.06
|
|
15.57
|
|
b
|
|
बाजरा
|
|
70.81
|
|
70.41
|
|
c
|
|
रागी
|
|
8.13
|
|
7.73
|
|
d
|
|
स्माल मिलेट
|
|
5.21
|
|
4.77
|
|
e
|
|
मक्का
|
|
82.86
|
|
80.66
|
|
4
|
|
तिलहन
|
|
190.11
|
|
191.91
|
|
a
|
|
मूंगफली
|
|
43.37
|
|
45.00
|
|
b
|
|
सोयाबीन
|
|
125.13
|
|
123.91
|
|
c
|
|
सूरजमुखी
|
|
0.69
|
|
1.98
|
|
d
|
|
तिल
|
|
11.83
|
|
12.80
|
|
e
|
|
नाइजर
|
|
0.45
|
|
0.82
|
|
f
|
|
अरंडी
|
|
8.53
|
|
7.26
|
|
g
|
|
अन्य तिलहन
|
|
0.11
|
|
0.14
|
|
5
|
|
गन्ना
|
|
59.91
|
|
55.65
|
|
6
|
|
जूट एवं मेस्टा
|
|
6.57
|
|
6.97
|
|
7
|
|
कपास
|
|
122.99
|
|
125.63
|
|
कुल
|
|
1077.82
|
|
1073.22